L'article 116.1 de l'Estatut d'autonomia de Catalunya atribueix a la Generalitat competència exclusiva en matèria d'agricultura i ramaderia, que inclou, en tot cas i entre d'altres, la regulació i el desenvolupament de l'agricultura, la ramaderia i el sector agroalimentari, i la sanitat vegetal i animal en els casos en què no tingui efectes sobre la salut humana i la protecció dels vegetals.
En data 30 d'abril de 2015, es va publicar al Diari Oficial de la Generalitat de Catalunya el Decret 61/2015, de 28 d'abril, sobre els productors i operadors de mitjans de defensa fitosanitària de Catalunya i les Agrupacions de defensa vegetal.
En vista de l'experiència adquirida durant la seva vigència, es considera necessari introduir-hi determinades modificacions, com són la relativa al concepte de pilot aplicador, ja que l'actual article 15 del Decret 61/2015, de 28 d'abril, circumscriu el carnet de pilot aplicador a les persones que estan en possessió del títol i la llicència de pilot comercial d'avió o helicòpter, però hi ha alguns tractaments aeris que es poden fer amb drons i que no requereixen que la persona que el controla sigui pilot comercial d'avió o helicòpter.
Així mateix, és necessari incloure la possibilitat que les Organitzacions de Productors reconegudes per l'Administració puguin obtenir també el reconeixement com a Agrupació de Defensa Vegetal (ADV), ja que actualment no poden, atès que la seva forma jurídica és la d'una societat amb ànim de lucre, però que, per l'activitat que realitzen i les característiques dels seus socis, interessa que puguin ser reconegudes com a ADV.
Per últim, es modifica el redactat dels articles que fan referència als portals corporatius per a l'obtenció dels formularis de tramitació.
Aquesta modificació resulta del tot necessària, tal i com s'exposa en el paràgraf anterior, i eficaç i proporcionada en els seus objectius, proporciona seguretat jurídica als seus destinataris i compleix els principis de transparència i eficàcia, i el seu contingut respon als principis de bona regulació.
Amb el dictamen previ del Consell de Treball Econòmic i Social de Catalunya.
A proposta de la consellera d'Agricultura, Ramaderia, Pesca i Alimentació, d'acord amb el dictamen de la Comissió Jurídica Assessora, i d'acord amb el Govern,
Es modifica l'apartat 2 de l'article 7 del Decret 61/2015, de 28 d'abril, que queda redactat de la manera següent:
"7.2 La sol·licitud d'inscripció a les seccions I i II s'ha de presentar telemàticament al portal únic per a les empreses o a través de la seu electrònica de la Generalitat de Catalunya i s'ha d'adreçar al Servei de Sanitat Vegetal."
Es modifica l'apartat 2 de l'article 8 del Decret 61/2015, de 28 d'abril, que queda redactat de la manera següent:
"8.2 L'òrgan gestor del Registre ha de comunicar a l'ajuntament on estigui ubicada l'activitat les inscripcions realitzades a la secció I, mitjançant la tramesa d'una còpia del certificat d'inscripció."
Es modifica l'apartat d) de l'article 15 del Decret 61/2015, de 28 d'abril, que queda redactat de la manera següent:
"d) Pilot aplicador: Persona que realitza tractaments fitosanitaris des d'aeronaus o mitjançant aeronaus, sense perjudici del compliment de la normativa específica que regula la concessió de llicències en l'àmbit de la navegació aèria."
Es modifica l'apartat 3 de l'article 18 del Decret 61/2015, de 28 d'abril, que queda redactat de la manera següent:
"18.3 La sol·licitud per a l'expedició del carnet d'aplicador/a i manipulador/a de productes fitosanitaris es formalitza mitjançant un formulari normalitzat que es pot descarregar des del portal únic per a les empreses o a través de la seu electrònica de la Generalitat de Catalunya.
Aquesta sol·licitud s'ha d'adreçar al Servei de Sanitat Vegetal i, en el cas de subjectes obligats a relacionar-se electrònicament amb l'Administració, s'ha de presentar per mitjans telemàtics utilitzant el portal únic per a les empreses o a través de la seu electrònica de la Generalitat de Catalunya; i en el cas de subjectes no obligats a relacionar-se electrònicament amb l'Administració, s'ha de presentar per mitjans telemàtics o presencialment, als serveis territorials o a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, de 3 d'agost."
Es modifica l'apartat 2 de l'article 19 del Decret 61/2015, de 28 d'abril, que queda redactat de la manera següent:
"19.2 Per a la renovació del carnet d'aplicador/a i manipulador/a de productes fitosanitaris caldrà presentar un formulari normalitzat, que es pot descarregar des del portal únic per a les empreses o a través de la seu electrònica de la Generalitat de Catalunya.
Aquestes sol·licituds s'han d'adreçar al Servei de Sanitat Vegetal i, en el cas de subjectes obligats a relacionar-se electrònicament amb l'Administració, s'han de presentar per mitjans telemàtics utilitzant el portal únic per a les empreses o a través de la seu electrònica de la Generalitat de Catalunya; i en el cas de subjectes no obligats a relacionar-se electrònicament amb l'Administració, s'han de presentar per mitjans telemàtics o presencialment, als serveis territorials o a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, de 3 d'agost."
Es modifica l'apartat 1 de l'article 21 del Decret 61/2015, de 28 d'abril, que queda redactat de la manera següent:
"21.1 La persona, amb domicili legal a Catalunya, que vulgui obtenir el reconeixement com a persona assessora en gestió integrada de plagues ha de presentar telemàticament una sol·licitud dirigida al Servei de Sanitat Vegetal, mitjançant un formulari normalitzat que es pot descarregar des del portal únic per a les empreses o a través de la seu electrònica de la Generalitat de Catalunya.
Es modifica l'apartat 1 de l'article 24 del Decret 61/2015, de 28 d'abril, que queda redactat de la manera següent:
"1) Les ADV han de ser persones jurídiques legalment constituïdes i sense ànim de lucre.
No obstant això, també poden sol·licitar el reconeixement com a ADV aquelles entitats associatives, cooperatives, societats agràries de transformació, ADF o Organitzacions de Productors que hagin estat reconegudes per l'Administració en compliment del que estableix la normativa europea d'aplicació."
Es modifica l'apartat 1 de l'article 25 del Decret 61/2015, de 28 d'abril, que queda redactat de la manera següent:
"25.1 L'entitat que vulgui obtenir el reconeixement com a ADV ha de presentar telemàticament una sol·licitud dirigida al Servei de Sanitat Vegetal, la qual es formalitza mitjançant un formulari normalitzat que es pot descarregar des del portal únic per a les empreses o a través de la seu electrònica de la Generalitat de Catalunya."
Barcelona, 23 de juliol de 2019